6ઠ્ઠી એપ્રિલ 1930ના રોજ ગાંધીજીએ અંગ્રેજ સરકારે લાદેલા મીઠાના કાયદાના ભંગ માટે સાબરમતીથી દાંડી સુધી યાત્રા કરી ચપટી મીઠુ ઉપાડી અંગ્રેજોના કાયદાનો ભંગ કર્યો હતો. એ સાથે જ દેશની આઝાદીની લડતને વેગ મળ્યો હતો અને આખરે દેશને આઝાદી મળી હતી. આ ઐતિહાસિક દાંડીનું નામ દુનિયામાં ગાંધીજીની દાંડીયાત્રાને કારણે જાણીતું બન્યું હતું. આઝાદીના વર્ષો પછી પણ દાંડીના વિકાસ માટે માત્ર વાતો જ થતી રહી હતી.